 ΣΧΕΔΙΟ ΕΦΕΣΗΣ κατά της Τροποποιητικής Απόφασης, ως προς την ενσωμάτωση (συγχώνευση) των δύο κύριων συντάξεων Δημοσίου και ΤΑΝ σε μία κύρια σύνταξη γήρατος



ΕΝΩΠΙΟΝ ΤΟΥ ΕΛΕΓΚΤΙΚΟΥ ΣΥΝΕΔΡΙΟΥ 




  ΤΡΙΤΟ ΤΜΗΜΑ 





  ΕΦΕΣΗ 
Τ….  ………………………….   ……………..   του  ……………..  … και της ………………, πολιτικού συνταξιούχου, πρώην Δικαστικού Λειτουργού στ… ………………………………. με το βαθμό του ………………….., κατοίκου……………………..,  Νομού Αττικής, οδός ……………….………………………….  , αριθμ. ………,, Τ.Κ ……………, Α.Φ.Μ ………………… Δ.Ο.Υ. ………………., email: ………………………..





  ΚΑΤΑ 
1) Της υπ’ αριθμ. ……………………………………. Τροποποιητικής απόφασης απονομής σύνταξης λόγω γήρατος του Δημοσίου του Διευθυντή της Γενικής Διεύθυνσης Συντάξεων Δημοσίου Τομέα του e - ΕΦΚΑ (Ηλεκτρονικού Εθνικού Φορέα Κοινωνικής Ασφάλισης), με την οποία τροποποιήθηκε η υπ’ αριθμ. …………. αρχική συνταξιοδοτική πράξη απονομής σύνταξης, 
2) Του νομικού προσώπου δημοσίου δικαίου (ν.π.δ.δ.) με την επωνυμία «Ηλεκτρονικός Εθνικός Φορέας Κοινωνικής Ασφάλισης» (e-Ε.Φ.Κ.Α.), πρώην «Ενιαίος Φορέας Κοινωνικής Ασφάλισης» (Ε.Φ.Κ.Α.), ο οποίος εδρεύει στην Αθήνα, και εκπροσωπείται νόμιμα, 
3) Του Ελληνικού Δημοσίου, που εδρεύει στην Αθήνα, όπως νόμιμα εκπροσωπείται από τον Υπουργό Οικονομικών. 



…………………………………………………………
ΙΣΤΟΡΙΚΟ 
Είμαι πολιτικός συνταξιούχος, πρώην Δικαστικός Λειτουργός στο Ελεγκτικό Συνέδριο, με το βαθμό του Αντιπροέδρου. Αποχώρησα από την ενεργό Υπηρεσία μου στις 30/06/2025, λόγω συμπλήρωσης του προβλεπόμενου από το άρθρο 88 παρ. 5 του Συντάγματος ορίου ηλικίας μου. Με την συνταξιοδοτική πράξη με αριθμό ………………….., της Α ́ Διεύθυνσης Απονομής Συντάξεων & Εφάπαξ Δημοσίου Τομέα, Τμήμα Β ́, του e-ΕΦΚΑ (Ηλεκτρονικού Εθνικού Φορέα Κοινωνικής Ασφάλισης), κανονίστηκε η μηνιαία σύνταξή μου (ΑΜ …………………) βάσει συνολικής συντάξιμης υπηρεσίας από έτη 37-06-01 (ποσοστό αναπλήρωσης 43,64 %), και ορίστηκε ότι δικαιούμαι μηνιαία σύνταξη 3.262,17 Ευρώ (μικτά) από 01/08/2025 πληρωτέα από τον e-ΕΦΚΑ(υπολογισμός σύνταξης με βάση τις διατάξεις του ν. 4387/2016, εθνική σύνταξη 436,40 ευρώ και ανταποδοτική σύνταξη 2.825,77 ευρώ), και με τα ποσοστά αναπλήρωσης των άρθρων 24 & 32 του ν. 4670/2020. 

Η ως άνω συνταξιοδοτική πράξη μου, εκδόθηκε αυτοματοποιημένα (και όχι από εισηγητή) με διαδικασία ταχείας (fast-track) απονομής σύνταξης, σύμφωνα με τις διατάξεις του άρθρου 1 του ν. 4554/2018 (ΦΕΚ 130, Α ́ 18/07/2018), του ν. 4921/2022 (ΦΕΚ 75, Α ́ 18/04/2022) και την αριθμ. 40066/03-05-2022 (ΦΕΚ 2152, Β ́ 03/05/2022) Απόφαση του Υπουργού Εργασίας & Κοινωνικών Υποθέσεων. 

Στην συνέχεια, από το μήνα Οκτώβριο του έτους 2025 ελάμβανα και τη δεύτερη κύρια σύνταξη γήρατος από τη Διεύθυνση Ασφάλισης Τομέα Νομικών (ΤΑΝ) του e-ΕΦΚΑ (τέως ΕΤΑΑ - ΤΑΝ), με αριθμό μητρώου συνταξιούχου (Α.Σ : …………………), η οποία αρχικά υπολογίστηκε λανθασμένα στο ποσό των 777,45 ευρώ (μικτά), με συνολικό χρόνο ασφάλισης 28 έτη, 04 μήνες και 00 ημέρες, σύμφωνα με το υπ’ αριθμ. ………………../19-08-2025 φύλλο υπολογισμού ποσού σύνταξης λόγω γήρατος, ο οποίος ως άνω συνολικός χρόνος στην συνέχεια τροποποιήθηκε (διορθώθηκε) στον ορθό συνολικό χρόνο 32 έτη, 03 μήνες και 21 μέρες, και η μηνιαία σύνταξή μου ανήλθε στο ποσό των 870,02 ευρώ (μικτά), σύμφωνα με το υπ’ αριθμ…………………/31-10-2025 φύλλο υπολογισμού ποσού σύνταξης λόγω γήρατος που εκδόθηκε μεταγενέστερα, και την οποία έλαβα μέχρι και το μήνα Ιανουάριο του έτους 2026. 

Ακολούθως, στις 03-12-2025 εκδόθηκε η υπ’ αριθμ. ………………………/03-12- 2025 προσβαλλόμενη τροποποιητική απόφαση απονομής σύνταξης λόγω γήρατος του Διευθυντή του e - ΕΦΚΑ (Γενικής Διεύθυνσης Συντάξεων Δημοσίου Τομέα), η οποία εκδόθηκε από εισηγητή, σύμφωνα με τις διατάξεις των ν. 3863/2010, 4387/2016 και 4670/2020, με την οποία τροποποιήθηκε η υπ’ αριθμ. ………………….. αρχική συνταξιοδοτική πράξη μου, ως προς την ενσωμάτωση (συγχώνευση) των δύο κύριων συντάξεων γήρατος Δημοσίου και ΤΑΝ σε μία κύρια σύνταξη γήρατος, και ορίστηκε ότι δικαιούμαι μηνιαία σύνταξη 4311,69 Ευρώ (μικτά) από 01/07/2025. 
ΛΟΓΟΙ ΕΦΕΣΕΩΣ 

ΠΡΩΤΟΣ ΛΟΓΟΣ ΕΦΕΣΗΣ Μη νόμιμη ενσωμάτωση (συγχώνευση) των δύο κύριων συντάξεων γήρατος Δημοσίου και ΤΑΝ σε μία κύρια σύνταξη γήρατος, λόγω εσφαλμένης ερμηνείας των διατάξεων των άρθρων 17 και 19 του ν. 4387/2016 περί παράλληλης και διαδοχικής ασφάλισης. Στις 03-12-2025 εκδόθηκε από εισηγητή, σύμφωνα με τις διατάξεις των ν. 3863/2010, 4387/2016 και 4670/2020, η ως άνω υπ’ αριθμ. ……………………../ 03-12-2025 προσβαλλόμενη τροποποιητική απόφαση απονομής σύνταξης του Διευθυντή του e - ΕΦΚΑ (της Γενικής Διεύθυνσης Συντάξεων Δημοσίου Τομέα, Α ́ Διεύθυνσης Απονομής Συντάξεων & Εφάπαξ Δημοσίου Τομέα, Τμήμα Β ́), με την οποία ενσωματώθηκαν (συγχωνεύθηκαν) σε μία κύρια σύνταξη γήρατος, οι δύο κύριες συντάξεις γήρατος Δημοσίου και ΤΑΝ που ελάμβανα ξεχωριστά μηνιαίως έως το μήνα Ιανουάριο του έτους 2026 (01 - 2026), και ορίστηκε ότι δικαιούμαι μηνιαία κύρια σύνταξη γήρατος 4311,69 Ευρώ (μικτά) από 01/07/2025. Ωστόσο, η ως άνω ενσωμάτωση (συγχώνευση) των δύο κύριων συντάξεων γήρατος σε μία κύρια σύνταξη γήρατος από το μήνα Φεβρουάριο του έτους 2026 (02 - 2026) είναι μη νόμιμη, διότι αφενός στην ως άνω προσβαλλόμενη τροποποιητική απόφαση δεν αναφέρονται συγκεκριμένα οι διατάξεις των άρθρων των ν. 3863/2010, 4387/2016 και 4670/2020, σύμφωνα με τις οποίες ενσωματώθηκαν (συγχωνεύθηκαν) οι δύο κύριες συντάξεις γήρατος σε μία κύρια σύνταξη γήρατος, και αφετέρου διότι έχω θεμελιώσει αυτοτελώς συνταξιοδοτικό δικαίωμα σε κάθε ασφαλιστικό φορέα κύριας ασφάλισης (Δημόσιο και Ταμείο Νομικών) πριν την αποχώρησή μου από την Υπηρεσία (Ελεγκτικό Συνέδριο) στις 30/06/2025, λόγω συμπλήρωσης του προβλεπόμενου από το άρθρο 88 παρ. 5 του Συντάγματος ορίου ηλικίας μου, ως διπλοσυνταξιούχος (άρθρο 42 παρ. 5 του ν. 3996/2011) για τη λήψη δεύτερης κύριας σύνταξης γήρατος, και ειδικότερα: Α) θεμελίωσα συνταξιοδοτικό δικαίωμα στο Δημόσιο (πρώην Γενικό Λογιστήριο του Κράτους) το έτος 2012 για την χορήγηση πλήρους κύριας σύνταξης γήρατος, δεδομένου ότι διορίστηκα στο Δημόσιο (ΤΑΚΤΙΚΟΥ ΣΕ Ν.Π.Δ.Δ.) στις 31/12/1987 και συμπλήρωσα την 25ετή συντάξιμη υπηρεσία ή ασφάλιση μέχρι 31/12/2012, άνευ ορίου ηλικίας συνταξιοδότησης ως δικαστικός λειτουργός, σύμφωνα με τις διατάξεις του Συνταξιοδοτικού Κώδικα (Π.Δ. 169/2007 Κώδικα Πολιτικών και Στρατιωτικών Συντάξεων), και Β) θεμελίωσα συνταξιοδοτικό δικαίωμα στο πρώην ΕΤΑΑ - ΤΑΝ (τέως Ταμείο Νομικών) πριν την αποχώρησή μου από την Υπηρεσία στις 30/06/2025, και ειδικότερα θεμελίωσα συνταξιοδοτικό δικαίωμα στο πρώην ΕΤΑΑ - ΤΑΝ στις 29/06/2025, δεδομένου ότι συμπλήρωσα το εξηκοστό έβδομο (67) έτος της ηλικίας μου, με είκοσι (20) έτη ασφάλισης τουλάχιστον για τη λήψη δεύτερης πλήρους κύριας σύνταξης γήρατος, σύμφωνα με τις διατάξεις του άρθρου 17 παρ. 1 του Ν.Δ. 4114/1960 σε συνδυασμό με τα άρθρα 47 και 48 του ν. 2084/1992, άρθρο 10 του ν. 3863/2010, άρθρο πρώτο παράγραφος παρ. 4 του ν. 4387/2016. 

Σημειωτέον ότι η έναρξη της ασφάλισής μου στο πρώην ΕΤΑΑ - ΤΑΝ (τέως Ταμείο Νομικών) άρχισε από 10/09/1984 έως 27/09/1990 ως δικηγόρος, ήτοι 06 έτη, 00 μήνες και 18 ημέρες, και στην συνέχεια από 28/09/1990 έως 31/12/2016 ως δικαστικός λειτουργός, ήτοι 26 έτη, 03 μήνες και 03 ημέρες, σύμφωνα με την υπ’ αριθμ. ……………………./31-10-2025 Απόφαση (Φύλλο Υπολογισμού Ποσού Σύνταξης λόγω Γήρατος), με Α.Σ : …………….., με έναρξη πληρωμής από τον Οκτώβριο του έτους 2025 (10 - 2025) στο λαθασμένο ποσό των 777,45 ευρώ (μικτά), και στην συνέχεια από τον Δεκέμβριο του έτους 2025 στο ορθό ποσό των 870,02 ευρώ (μικτά). 

Επίσης, πριν την ενσωμάτωση (συγχώνευση) των δύο κύριων συντάξεων γήρατος, κατά το χρονικό διάστημα από τον Νοέμβριο του έτους 2025 (11 - 2025) έως τον Ιανουάριο του έτους 2026 (01 - 2026) ελάμβανα μηνιαίως μία εθνική σύνταξη συν δύο ανταποδοτικές συντάξεις από κάθε συνταξιοδοτικό φορέα, και μου γίνονταν μικρότερες κρατήσεις μηνιαίως ανά συνταξιοδοτικό φορέα. Ειδικότερα, έλαβα τον Ιανουάριο του έτους 2026 (01 - 2026) εθνική σύνταξη 446,87 ευρώ που επιμερίζονταν (352,80 ευρώ Δημόσιο + 94,07 ευρώ ΤΑΝ, και ανταποδοτική σύνταξη Δημοσίου 3226,40 ευρώ συν αντα- ποδοτική σύνταξη ΤΑΝ 860,24 ευρώ. 

Επομένως, το δικαίωμά μου για λήψη αυτοτελούς κύριας σύνταξης από το Ταμείο Νομικών έχει αναγνωρισθεί από την συνταξιοδοτική διοίκηση δεδομένου ότι, όπως προαναφέρθηκε, από το μήνα Οκτώβριο του έτους 2025 μέχρι και το μήνα Ιανουάριο 2026 ελάμβανα αυτοτελή κύρια σύνταξη από το Ταμείο Νομικών, η οποία ακολούθως και χωρίς εγώ να το ζητήσω ενσωματώθηκε στη σύνταξη του Δημοσίου και ως εκ της ενσωμάτωσης αυτής επήλθε σημαντική ποσοτική μείωση της σύνταξης αυτής, όπως κατωτέρω στον τρίτο λόγο έφεσης αναλυτικότερα αναφέρω. Τέλος, δεν ανήκω στην κατηγορία των συνταξιούχων, οι οποίοι πριν την αποχώρησή τους από την Υπηρεσία, δεν πρόλαβαν να θεμελιώσουν αυτοτελώς συνταξιοδοτικό δικαίωμα στον e-ΕΦΚΑ (πρώην ΕΤΑΑ/ΤΑΝ), τέως Ταμείο Νομικών, για τη λήψη της δεύτερης κύριας σύνταξης γήρατος, και συνεπώς ο μη παράλληλος και ο παράλληλος χρόνος ασφάλισής τους στο ΤΑΝ, μεταφέρεται στο Δημόσιο σαν προσαύξηση 0,075%. Εξάλλου, το να λαμβάνει ένας ασφαλισμένος μία σύνταξη με προσαύξηση αντί δύο αυτοτελών όταν έχει καταβάλει εισφορές σε δύο ταμεία και έχει θεμελιώσει και στα δύο συνταξιοδοτικό δικαίωμα, χωρίς ο χρόνος που διανύθηκε σε καθένα από αυτά να έχει χρησιμοποιηθεί για τη θεμελίωση συνταξιοδοτικού δικαιώματος στο άλλο, παραβιάζει αφενός την αρχή της ανταποδοτικότητας και αφετέρου τη νόμιμη προσδοκία από ασφαλιστική σχέση.Συνεπώς, η ως άνω υπ’ αριθμ. ………………../03-12-2025 προσβαλλόμενη τροποποιητική απόφαση απονομής σύνταξης λόγω γήρατος εκδόθηκε μη νόμιμα, κατ’ εσφαλμένη ερμηνεία των διατάξεων των άρθρων 17 και 19 του ν. 4387/2016 περί παράλληλης και διαδοχικής ασφάλισης, και γι’ αυτό το λόγο πρέπει να ακυρωθεί και να διαχωριστεί η ως άνω ενσωματωμένη μηνιαία κύρια σύνταξη γήρατος σε δύο αυτοτελείς μηνιαίες κύριες συντάξεις γήρατος Δημοσίου και ΤΑΝ, προκειμένου να λαμβάνω μία εθνική σύνταξη και δύο ανταποδοτικές συντάξεις.

 ΔΕΥΤΕΡΟΣ ΛΟΓΟΣ ΕΦΕΣΗΣ Παραβίαση της συνταγματικής αρχής της ισότητας στην υπόθεσή μου, δεδομένου ότι συνταξιούχοι ασφαλισμένοι στο Ταμείο Νομικών, που αποχώρησαν από την υπηρεσία μέχρι 11/5/2016 (12/5/2016 έναρξη ισχύος του νόμου 4387/2016), συνεχίζουν να λαμβάνουν δύο αυτοτελείς κύριες συντάξεις (Δημοσίου και Ταμείου Νομικών), ενώ για τους αποχωρήσαντες μετά την ανωτέρω ημερομηνία οι συντάξεις συγχωνεύονται, με αποτέλεσμα να επέρχεται δραστική μείωση του ποσού της σύνταξης του Ταμείου Νομικών. Σημειωτέον ότι τέτοια δυσμενής διάκριση μεταξύ αποχωρησάντων από την υπηρεσία πριν και μετά την έναρξη ισχύος του νόμου 4387/2016, δεν υφίσταται για τους συνταξιούχους του Δημοσίου.

 ΤΡΙΤΟΣ ΛΟΓΟΣ ΕΦΕΣΗΣ 
Όπως έχει γίνει δεκτό στο άρθρο 1 του Πρώτου Προσθέτου Πρωτοκόλλου της Ευρωπαϊκής Σύμβασης για την προστασία των δικαιωμάτων του ανθρώπου και των θεμελιωδών ελευθεριών (ΕΣΔΑ), θεσπίζεται γενικός κανόνας με τον οποίο κατοχυρώνεται ο σεβασμός της περιουσίας του ατόμου, που μπορεί να τη στερηθεί μόνο για λόγους δημόσιας ωφέλειας. Στην έννοια δε της περιουσίας περιλαμβάνονται όχι μόνο τα εμπράγματα δικαιώματα, αλλά και όλα τα δικαιώματα «περιουσιακής φύσεως», καθώς και οι απαιτήσεις από έννομες σχέσεις δημοσίου ή ιδιωτικού δικαίου, είτε αναγνωρισμένες με δικαστική ή διαιτητική απόφαση είτε απλώς γεννημένες κατά το εθνικό δίκαιο, εφόσον υπάρχει νόμιμη προσδοκία ότι μπορούν να ικανοποιηθούν δικαστικά. Τέτοιες είναι και οι απαιτήσεις για σύνταξη και κοινωνικοασφαλιστικές εν γένει παροχές, καθόσον η θέση σε ισχύ νομοθεσίας, που με τη συνδρομή ορισμένων προϋποθέσων προβλέπει την αυτόματη καταβολή μίας κοινωνικής παροχής - ανεξαρτήτως του εάν η χορήγησή της εξαρτάται ή όχι από την προηγούμενη επιβολή εισφορών - δημιουργεί περιουσιακό συμφέρον, το οποίο εμπίπτει στο πεδίο εφαρμογής του άρθρου 1 του Πρώτου Πρόσθετου Πρωτοκόλλου, για όσους πληρούν τις προϋποθέσεις που η νομοθεσία αυτή θέτει. Περαιτέρω, κάθε επέμβαση σε προστατευόμενο κατά το ως άνω Πρωτόκολλο περιουσιακό δικαίωμα πρέπει να προβλέπεται από τον νόμο και να εξυπηρετείται με αυτή ένας θεμιτός σκοπός, ενώ πρέπει να τηρείται η αναλογικότητα, ώστε να εξασφαλίζεται μία δίκαιη ισορροπία μεταξύ του γενικού συμφέροντος και της απαίτησης σεβασμού της περιουσίας των προσώπων (ΕλΣυν Ολ. 26/2025). Στην περίπτωσή μου με την συνταξιοδοτική πράξη με αριθμό ………………….., της Α ́ Διεύθυνσης Απονομής Συντάξεων & Εφάπαξ Δημοσίου Τομέα, Τμήμα Β ́, του e-ΕΦΚΑ (Ηλεκτρονικού Εθνικού Φορέα Κοινωνικής Ασφάλισης), κανονίστηκε η μηνιαία σύνταξή μου (ΑΜ ……………….) βάσει συνολικής συντάξιμης υπηρεσίας από έτη 37-06-01 (ποσοστό αναπλήρωσης 43,64 %), και ορίστηκε ότι δικαιούμαι μηνιαία σύνταξη 3.262,17 Ευρώ (μικτά) από 01/08/2025 πληρωτέα από τον e-ΕΦΚΑ (υπολογισμός σύνταξης με βάση τις διατάξεις του ν. 4387/2016, εθνική σύνταξη 436,40 ευρώ και ανταποδοτική σύνταξη 2.825,77 ευρώ), και με τα ποσοστά αναπλήρωσης των άρθρων 24 & 32 του ν. 4670/2020. Την σύνταξη αυτή ελάμβανα από το μήνα Νοέμβριο του έτους 2025 μέχρι το μήνα Ιανουάριο του έτους 2026, και το καθαρό καταβλητέο ποσό της σύνταξης αυτής ανερχόταν στο ποσό των 2.214,70 ευρώ, σύμφωνα με το μηνιαίο ενημερωτικό σημείωμα πληρωμής της σύνταξης του μηνός Ιανουαρίου 2026, ΦΟΡΕΑΣ: ΔΗΜΟΣΙΟ (ΕΦΚΑ). 
Εξάλλου, από το μήνα Οκτώβριο του έτους 2025 μέχρι το μήνα Ιανουάριο του έτους 2026 ελάμβανα και κύρια σύνταξη γήρατος του Ταμείου Νομικών, και το καθαρό καταβλητέο ποσό της σύνταξης αυτής ανερχόταν στο ποσό των 590,35 ευρώ, σύμφωνα με το μηνιαίο ενημερωτικό σημείωμα πληρωμής της σύνταξης του μηνός Ιανουαρίου 2026, ΦΟΡΕΑΣ: ΕΦΚΑ. Συνεπώς, το συνολικό καθαρό καταβλητέο σε μένα ποσό των δύο κύριων συντάξεων που ελάμβανα ανερχόταν σε 2.805,05 ευρώ (2.214,70 ευρώ + 590,35 ευρώ), το οποίο έλαβα μέχρι και το μήνα Ιανουάριο του έτους 2026. Στην συνέχεια, στις 03-12-2025 εκδόθηκε η υπ’ αριθμ. ……………………../03- 12-2025 προσβαλλόμενη τροποποιητική απόφαση απονομής σύνταξης λόγω γήρατος του Διευθυντή του e - ΕΦΚΑ,με την οποία τροποποιήθηκε η υπ’ αριθμ. …………………αρχική συνταξιοδοτική πράξη μου, ως προς την ενσωμάτωση (συγχώνευση) των δύο κύριων συντάξεων γήρατος Δημοσίου και ΤΑΝ σε μία κύρια σύνταξη γήρατος, και ορίστηκε ότι δικαιούμαι μηνιαία κύρια σύνταξη γήρατος 4311,69 Ευρώ (μικτά) από 01/07/2025. 

Σε εκτέλεση της απόφασης αυτής το μήνα Φεβρουάριο του έτους 2026 έλαβα μόνο μια κύρια σύνταξη γήρατος καθαρού καταβλητέου σε μένα ποσού 2.747,33 ευρώ. Συνεπώς, ενώ το ποσό των δύο κύριων συντάξεων που ελάμβανα πριν την συγχώνευσή τους ήταν 2.805,05 ευρώ, μετά την συγχώνευσή τους, την οποία εγώ δεν εζήτησα (αν και στη πρώτη σελίδα της τροποποιητικής απόφασης ………………../03-12-2025 αναφέρεται ότι εκδόθηκε κατόπιν της με αριθμό πρωτοκόλλου 13529/01-12-2025 αίτησης, την οποία ουδέποτε υπέβαλα) έλαβα καθαρό ποσό σύνταξης ύψους 2.747,33 ευρώ με συνέπεια να υποστώ οικονομική βλάβη εφόσον μειώθηκε η κύρια σύνταξή μου γήρατος κατά 57,72 ευρώ μηνιαίως, με αποτέλεσμα να θιγεί το κατοχυρωμένο περιουσιακό μου δικαίωμα, προστατευόμενο κατά τα ανωτέρω από τις διατάξεις του άρθρου 1 του Πρώτου Προσθέτου Πρωτοκόλλου της Ευρωπαϊκής Σύμβασης για την προστασία των δικαιωμάτων του ανθρώπου και των θεμελιωδών ελευθεριών (ΕΣΔΑ). Κατόπιν αυτών πρέπει να ακυρωθεί η προσβαλλόμενη ………………./03-12-2025 τροποποιητική απόφαση απονομής σύνταξης λόγω γήρατος του Διευθυντή του e - ΕΦΚΑ, και να συνεχίσω να λαμβάνω τις δύο κύριες συντάξεις Δημοσίου και ΤΑΝ που ελάμβανα μέχρι την έκδοσή της. 
ΤΕΤΑΡΤΟΣ ΛΟΓΟΣ ΕΦΕΣΗΣ 
Από 1.1.2025 δόθηκε αύξηση κατά 2,4% στις κύριες συντάξεις γήρατος, και ειδικότερα τόσο στην εθνική σύνταξη όσο και στην ανταποδοτική σύνταξη, και στην συνέχεια από 1.1.2026 δόθηκε επιπλέον αύξηση στις κύριες συντάξεις γήρατος, και ειδικότερα τόσο στην εθνική σύνταξη όσο και στην ανταποδοτική 2,4%, και το ύψος της οποίας εθνικής σύνταξης ανέρχεται πλέον για το έτος 2026 στο ποσό των 446,87 ευρώ. 

Ωστόσο, στην σελίδα 2 της ως άνω ενσωματωμένης τροποποιητικής απόφασής μου στον ΦΟΡΕΑ : 00004 ΔΗΜΟΣΙΟ έχει ληφθεί υπόψη εσφαλμένα ως εθνική σύνταξη το ποσό των 436,40 ευρώ και ως ανταποδοτική το ποσό των 2825,07 ευρώ, χωρίς δηλαδή να υπολογιστεί η αύξηση κατά 2,4% στο τμήμα της σύνταξης του ΔΗΜΟΣΙΟΥ, και το ίδιο ισχύει στην σελίδα 3 της ως άνω ενσωματωμένης τροποποιητικής απόφασής μου στον ΦΟΡΕΑ : 00025 ΤΑΝ έχει ληφθεί υπόψη εσφαλμένα ως εθνική σύνταξη το ποσό των 436,40 ευρώ και ως ανταποδοτική το ποσό των 433,62 ευρώ, χωρίς δηλαδή να υπολογιστεί η αύξηση κατά 2,4% στο τμήμα της σύνταξης του ΤΑΝ, πριν την ενσωμάτωσή τους σε μία κύρια μηνιαία σύνταξη γήρατος, με αποτέλεσμα να λαμβάνω μικρότερο ποσό μηνιαίας κύριας σύνταξης γήρατος, καθώς και έλαβα μικρότερο ποσό αναδρομικών τον μήνα Φεβρουάριο του έτους 2026 (02 - 2026). Επιπλέον, στην σελίδα 1 της ως άνω ενσωματωμένης τροποποιητικής απόφασής μου αναγράφεται λανθασμένα ο ΧΡΟΝΟΣ ΔΗΜΟΣΙΟΥ από 31/12/1987 έως 30/06/2025 σε 34 έτη, 09 μήνες και 11 ημέρες αντί της ορθής συνολικής συντάξιμης υπηρεσίας μου σε 37 έτη, 06 μήνες και 01 ημέρες, καθώς επίσης όσον αφορά την μηνιαία κύρια σύνταξη γήρατος του ΤΑΝ μου καταβλήθηκε λανθασμένα τους μήνες Οκτώβριο και Νοέμβριο του έτους 2025 το ποσό των 777,45 ευρώ (μικτά) αντί του ορθού ποσού των 870,02 ευρώ (μικτά). 
Επειδή, εγώ ουδέποτε υπέβαλα αίτημα για ενσωμάτωση (συγχώνευση) των δύο κύριων συντάξεων γήρατος σε μία κύρια σύνταξη γήρατος, και εσφαλμένα αναγράφεται στην ως άνω τροποποιητική μου απόφαση απονομής σύνταξης λόγω γήρατος ότι αυτή εκδόθηκε κατόπιν της υπ’ αριθμ. Πρωτ………../01- 12-2025 αίτησής μου. 
Επειδή, σύμφωνα και με όσα έγιναν δεκτά με τις 1-4/2018, 255/2021, 256/2021 και 2/2022 αποφάσεις του κατά άρθρο 88 παρ. 2 του Συντάγματος Ειδικού Δικαστηρίου, τις αποφάσεις της Ολομέλειας του Ελεγκτικού Συνεδρίου 1330, 1331 και 1332/2023, που εκδόθηκαν με τη διαδικασία της πρότυπης δίκης, καθώς και τις υπ’ αριθμ. 889/2025 και 890/2025 αποφάσεις του Τρίτου Τμήματος του Ελεγκτικού Συνεδρίου, η κύρια σύνταξη μου γήρατος του Δημοσίου πρέπει να επανακανονιστεί από 1.7.2025 σύμφωνα με τη συνταξιοδοτική νομοθεσία του Δημοσίου, όπως αυτή ίσχυε πριν από την έναρξη ισχύος του ν. 4387/2016, δηλαδή με βάση τον Κώδικα Πολιτικών και Στρατιωτικών Συντάξεων (π.δ 169/2007, Α ́ 210), και συνεπώς θα πρέπει να διαχωριστεί από την μηνιαία κύρια σύνταξη γήρατος του ΤΑΝ. 
Επειδή, η παρούσα έφεσή μου είναι νόμιμη, παραδεκτή και βάσιμη, ασκείται δε εμπροθέσμως, μέσα σε προθεσμία εξήντα (60) ημερών από την κοινοποίηση σε εμένα με συστημένο ταχυδρομείο της ως άνω υπ’ αριθμ. ………………../03-12-2025 προσβαλλομένης τροποποιητικής απόφασης του e - ΕΦΚΑ - Γενικής Διεύθυνσης Συντάξεων Δημοσίου Τομέα, η οποία μου επιδόθηκε στις 9-1-2026, οπότε η προθεσμία των εξήντα (60) ημερών αρχίζει από 10-1-2026, και συνεπώς ασκώ εμπρόθεσμα την παρούσα έφεση, η οποία ασκείται με προφανές έννομο συμφέρον. 
Επειδή, έχω ήδη ασκήσει την από 12-01-2026 έφεσή μου ενώπιον του Ελεγκτικού Συνεδρίου (Τρίτο Τμήμα), με Α.Β.Δ. ………………../14-01-2026, κατά της υπ’ αριθμ……………… αρχικής Συνταξιοδοτικής Πράξης, της Α ́ Διεύθυνσης Απονομής Συντάξεων & Εφάπαξ Δημοσίου Τομέα, Τμήμα Β ́, του e - ΕΦΚΑ (Ηλεκτρονικού Εθνικού Φορέα Κοινωνικής Ασφάλισης), η οποία εκκρεμεί ενώπιον του Δικαστηρίου σας. 
Επειδή, έχω καταβάλει το εκ του νόμου οριζόμενο παράβολο δημοσίου ποσού 50,00 ευρώ, σύμφωνα με τον κωδικό πληρωμής e-παράβολο της Γενικής Γραμματείας Πληροφοριακών Συστημάτων και την απόδειξη εξόφλησης αυτού. Επειδή, προσκομίζω το γραμμάτιο είσπραξης του Δικηγορικού Συλλόγου λόγου ………..τ…  πληρεξουσ…… μου δικηγόρου. 




ΓΙΑ ΤΟΥΣ ΛΟΓΟΥΣ ΑΥΤΟΥΣ

 και με τη ρητή επιφύλαξη παντός νομίμου δικαιώματός μου 






 ΖΗΤΩ 
Να γίνει δεκτή η παρούσα έφεσή μου. Να ακυρωθεί η προσβαλλόμενη υπ’ αριθμ……………………………. τροποποιητική απόφαση απονομής σύνταξης λόγω γήρατος του Δημοσίου (Γενικής Διεύθυνσης Συντάξεων Δημοσίου Τομέα, Α ́ Διεύθυνσης Απονομής Συντάξεων & Εφάπαξ Δημοσίου Τομέα, Τμήμα Β ́), του e - ΕΦΚΑ (Ηλεκτρονικού Εθνικού Φορέα Κοινωνικής Ασφάλισης), και να διαχωριστεί η ως άνω ενσωματωμένη μηνιαία κύρια σύνταξη γήρατος σε δύο κύριες αυτοτελείς συντάξεις γήρατος Δημοσίου και ΤΑΝ, προκειμένου να λαμβάνω μία εθνική σύνταξη και δύο ανταποδοτικές συντάξεις μηνιαίως, πληρωτέες από τους ως άνω συνταξιοδοτικούς φορείς από 01/02/2026. Να υπολογιστεί η αύξηση κατά 2,4 % από 01/01/2026 στο τμήμα της εθνικής σύνταξής μου και της ανταποδοτικής σύνταξής μου τόσο του ΔΗΜΟΣΙΟΥ όσο και του ΤΑΝ, προκειμένου να λάβω την ως άνω αύξηση στις μηνιαίες κύριες συντάξεις μου, και στο ποσό των αναδρομικών που δικαιούμαι από 01/02/2026. Να διορθωθεί η ως άνω ενσωματωμένη τροποποιητική απόφασή μου ως προς τον χρόνο του Δημοσίου από 31/12/1987 έως 30/06/2025, αντί του λανθασμένου 34 έτη, 09 μήνες και 11 ημέρες στον ορθό χρόνο 37 έτη, 06 μήνες και 01 ημέρες, καθώς και να μου καταβληθούν τα αναδρομικά ποσά των συντάξεων του ΤΑΝ που αφορούν τους μήνες Οκτώβριο και Νοέμβριο του έτους 2025 εφόσον μου καταβλήθηκε μειωμένο ποσό σύνταξης 777,45 ευρώ (μικτά) αντί του ορθού ποσού σύνταξης 870,02 ευρώ (μικτά). Να καταδικαστεί ο e-ΕΦΚΑ και το Ελληνικό Δημόσιοο στην δικαστική μου δαπάνη. 

Πληρεξούσι… δικηγόρο και αντίκλητο διορίζω τ…ν ……………….

…………………..του …………………………. (Α.Μ.Δ.Σ………… .., οδός ………………………..,Αθήνα Τ.Κ …………….., τηλ.  ……………………………, email : 




Ο/Η ΠΛΗΡΕΞΟΥΣ….. ΔΙΚΗΓΟΡΟΣ 

